ဇနသုတ်

(၃)သုတ် ရှိပါသည်။ -သံ၊၁၊၃၄။ သံ၊မြန်၊၁၊၃၄။ သံ၊ဋ္ဌ၊၁၊၈၈။ သံ၊ဋီ၊၁၊၁၂၉။ -သံယုတ္တနိကာယ၊ သဂါထာဝဂ္ဂသံယုတ္တ၊ ၁-ဒေဝတာသံယုတ္တ၊ ၆-ဇရာဝဂ္ဂ၊ ပဉ္စမသုတ်။ အညတရနတ်သား၏ မေးလျှောက်ချက်အရ တဏှာသည် ပုဂ္ဂိုလ် သတ္တဝါကို ဖြစ်စေ၏။ ထိုပုဂ္ဂိုလ်သတ္တဝါတို့၏ စိတ်သည် ထိုမှ ဤမျှ ပြေးသွားနေ၏။ ပုဂ္ဂိုလ်သတ္တဝါသည် သံသရာသို့ရောက်၏၊ ဆင်းရဲဒုက္ခသည် ပုဂ္ဂိုလ်သတ္တဝါ၏ဘေးဖြစ်၏ဟု ဘုရားရှင် ဟောတော်မူသည့်သုတ်။ -သံ၊၁၊၃၅။ သံ၊မြန်၊၁၊၃၄။ သံ၊ဋ္ဌ၊၁၊၈၈။ သံ၊ဋီ၊၁၊၁၃၀။ -သံယုတ္တနိကာယ၊ သဂါထာဝဂ္ဂသံယုတ္တ၊ ၁-ဒေဝတာသံယုတ္တ၊ ၆-ဇရာဝဂ္ဂ၊ ဆဋ္ဌသုတ်။ အညတရနတ်သားအား တဏှာသည် ပုဂ္ဂိုလ်သတ္တဝါကို ဖြစ်စေ၏။ ထိုပုဂ္ဂိုလ် သတ္တဝါတို့၏စိတ်သည် ပြေးသွားနေ၏၊ ပုဂ္ဂိုလ်သတ္တဝါသည် သံသရာသို့ ရောက်၏။ ပုဂ္ဂိုလ်သတ္တဝါသည် ဝဋ်ဆင်းရဲမှမလွတ်ဟု ဘုရားရှင် ဟောတော်မူသည့်သုတ်။ -သံ၊၁၊၃၅။ သံ၊မြန်၊၁၊၃၄။ သံ၊ဋ္ဌ၊၈၈။ သံ၊ဋီ၊၁၊၁၃၀။ -သံယုတ္တနိကာယ၊ သဠာယတနဝဂ္ဂ၊ ၁-သဠာယတနသံယုတ္တ၊ (၁၉)၄-အာသီဝိသဝဂ္ဂ၊ သတ္တမသုတ်။ တဏှာသည် ပုဂ္ဂိုလ်သတ္တဝါကို ဖြစ်စေ၏။ ထိုပုဂ္ဂိုလ်သတ္တဝါတို့၏ စိတ်သည် ပြေးသွားနေ၏။ ပုဂ္ဂိုလ်သတ္တဝါသည် သံသရာသို့ရောက်၏။ ကံတရားသည် ထိုပုဂ္ဂိုလ်သတ္တဝါတို့၏ မှီခိုရာဖြစ်၏ဟု မေးလျှောက်လာသော အညတရ နတ်သားအား ဘုရားရှင်ဟောတော်မူသည့်သုတ်။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:သံယုတ္တနိကာယ်